
Albumba zárva. Fényképalbumok a vizitkártyától a memóriakártyáig

Közelmúltunk tetemes részét fényképalbumok őrzik. Szinte minden családban és gyűjteményben megtalálhatók és a típusképek ellenére nincs két egyforma album. Tökéletesen tükrözik a korízlést, az egyéni értékrendet, mindazt, amit a tulajdonos magáról, a családjáról, a környezetéről megőrizni és megmutatni kíván.
A fényképalbum nem csupán praktikus tárolóeszköz, általában egységes tartalmat fog össze. A képeknek tárgyi dimenziót, testet, teret ad. Valaha stabil helyük volt minden polgári szalonban ma digitalizált jelek tárolják a képeket. Megőrzésük esetleges az óriási számú elkészült felvétel dacára.
A dolgozat a fényképalbum történetet járja körül. Kitér eredetére első megjelenési formáira és a használatával kapcsolatos szokásokra, mint a reprezentáció, a gyűjtés és a családi albumok szerkesztése. Követi szerepének változásait egészen máig. Osztályoz típusok, témák és a megjelenés stílusa alapján. Tárgyalja az albumok változatos anyagfelhasználását és a kötések különböző szerkezeteit. Külön kitér a különleges példányokra, mesterművekre, és a művészi igénnyel kivitelezett albumokra.
Kutatásaim a témában a magyar és német közgyűjteményekben végeztem, munkámhoz felhasználtam a hazai és nemzetközi szakirodalmat. Célom volt a jelen dolgozatban, a típusok rendszerezése és a fotóalbumok pályaképének rögzítése. A családi albumok privát emlékek. A kisközösségi identitást ugyanúgy szolgálják, ahogy a kulturális örökség sajátos képi és tárgyi hordozói. 



